CELEX: E2022P0001
Language: mt
Date: 2022-01-10 00:00:00
Title: Azzjoni ppreżentat fl-10 ta’ Jannar 2022 minn G. Modiano Limited u Standard Wool (UK) Limited kontra l-Awtorità ta’ Sorveljanza tal-EFTA (Il-Kawża E-1/22) 2022/C 103/11

3.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/14
            
         
      Azzjoni ppreżentat fl-10 ta’ Jannar 2022 minn G. Modiano Limited u Standard Wool (UK) Limited kontra l-Awtorità ta’ Sorveljanza tal-EFTA
      (Il-Kawża E-1/22)
      (2022/C 103/11)
      Kienet ippreżentata azzjoni kontra l-Awtorità ta’ Sorveljanza tal-EFTA quddiem il-Qorti tal-EFTA fl-10 ta’ Jannar 2022 minn G. Modiano Limited u Standard Wool (UK) Limited, irrappreżentata minn Karl O. Wallevik, Avukat fil-Liġi, Advokatfirmaet Wallevik, Klostergaten 36, 5005 Bergen, in-Norveġja, u Charles Whiddington u Zanda Romata, Solicitors, Steptoe & Johnson L.L.P., 489 Avenue Louise, 1050 Brussell, il-Belġju.
      G. Modiano Limited u Standard Wool (UK) Limited jitolbu lill-Qorti tal-EFTA biex:
      
                  1.
               
               
                  Tiddikjara dan l-appell ammissibbli u fondat.
               
            
                  2.
               
               
                  Tiddikjara d-deċiżjoni tal-ESA tad-9 ta’ Novembru 2021 fil-kawża numru 84045 nulla.
               
            
                  3.
               
               
                  Tiddikjara li l-Iskema ta’ Sussidju hija għajnuna ġdida u li l-Istazzjonijiet ta’ Ġbir kienu qed jirċievu għajnuna illegali mill-inqas mill-2002 u titlob lill-ESA tikkwantifika l-ammont ta’ għajnuna illegali.
               
            
                  4.
               
               
                  Tordna lill-ESA tkopri l-ispejjeż ta’ G. Modiano Limited u Standard Wool (UK) Limited.
               
            
                  5.
               
               
                  Tieħu tali miżuri oħra u miżuri ulterjuri li tista’ teħtieġ il-ġustizzja.
               
            L-isfond legali u fattwali u l-motivi miġjuba bħala sostenn:
      
                  —
               
               
                  G. Modiano Limited hija kumpanija b’responsabbiltà limitata stabbilita fl-Ingilterra u Wales. L-attività prinċipali tagħha hija l-importazzjoni, l-esportazzjoni, l-ipproċessar, in-negozju tas-suf tan-nagħaġ.
               
            
                  —
               
               
                  Standard Wool (UK) Limited hija kumpanija privata b’responsabbiltà limitata inkorporata fl-Ingilterra u Wales. Huwa proċessur u negozjant internazzjonali tas-suf, b’enfasi partikolari fuq l-ipproċessar u l-kummerċ fi stadju bikri tas-suf.
               
            
                  —
               
               
                  Fis-6 ta’ Settembru 2019, G. Modiano Limited u Standard Wool (UK) Limited (“ir-rikorrenti”) ippreżentaw ilment lill-Awtorità ta’ Sorveljanza tal-EFTA dwar l-Iskema Norveġiża ta’ Sussidju għall-Wool (“l-Iskema ta’ Sussidju”).
               
            
                  —
               
               
                  Dan ir-rikors huwa azzjoni għal annullament tad-deċiżjoni ta’ Sorveljanza tal-EFTA, adottata fid-9 ta’ Novembru 2021, li tagħlaq l-ilment (“id-deċiżjoni kkontestata”).
               
            
                  —
               
               
                  Ir-rikorrenti jitolbu l-annullament tad-deċiżjoni kkontestata minħabba li l-Awtorità ta’ Sorveljanza tal-EFTA:
                  
                              —
                           
                           
                              Għamlet żball fil-liġi u żball fl-evalwazzjoni tagħha meta kkonkludiet li l-Iskema ta’ Sussidju kienet tikkostitwixxi f’għajnuna eżistenti aktar milli ġdida;
                           
                        
                              —
                           
                           
                              Naqset milli tqis l-informazzjoni rilevanti kollha ppreżentata mir-rikorrenti fil-korrispondenza tagħhom lill-Awtorità u kisret l-obbligu tagħha li tiddikjara r-raġunijiet skont l-Artikolu 16 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja;
                           
                        
                              —
                           
                           
                              Naqset milli tinvestiga u tevalwa sa liema punt l-Istazzjonijiet ta’ Ġbir irċevew għajnuna illegali;
                           
                        
                              —
                           
                           
                              Naqset milli tinvestiga u tivvaluta l-effetti kompetittivi negattivi tal-Iskema ta’ Sussidju.